www.DanishBits.org
Replikanter er bioteknologisk fremstillede mennesker -
- udviklet af Tyrellkoncernen til udenjordisk anvendelse.
Deres forøgede styrke gjorde dem oplagt til slavearbejde.
Efter en række voldelige opstande -
- blev fremstillingen af dem forbudt, og Tyrellkoncernen gik konkurs.
Økosystemernes kollaps i midten af 2020'erne -
- blev en god forretning for industrimagnaten Niander Wallace, -
- hvis ekspertise inden for syntetisk landbrug afværgede hungersnød.
Wallace købte boet efter Tyrellkoncernen -
- og skabte en ny type lydige replikanter.
Mange ældre replikanter, Nexus 8'ere med ubegrænset levetid, overlevede.
De indfanges og 'pensioneres'.
En, der jager dem, omtales stadigvæk som -
- en Blade Runner.
CALIFORNIEN 2049
Jeg håber ikke, jeg trænger mig på.
Jeg var omhyggelig med ikke at slæbe skidt med ind.
Det generer mig ...
... at få uanmeldt besøg.
Er du fra politiet?
Er du Sapper Morton, personnummer NK68514?
Jeg er landmand. - Det så jeg.
Hvad dyrker du?
Det er en proteinfarm.
Wallaces koncept.
Er det det, jeg kan lugte?
Det dyrker jeg til eget brug.
Hvidløg. - Hvidløg?
Smag engang.
Nej tak.
Jeg foretrækker tom mave, indtil dagens dont er ovre.
Hvor længe har du boet her? - Siden 2020.
Men du har ikke altid været landmand, vel?
Din taske.
Sygepassergrej fra kolonierne. Militærmateriel.
Hvor var du udstationeret? Calantha?
Det må have været barskt.
Har du tænkt dig at arrestere mig -
- og lade dem rode i mig?
Hr. Morton.
Hvis arrestation var en mulighed ...
... ville jeg langt hellere det frem for alternativet.
Du må have vidst, at nogen en dag ville komme.
Jeg er ked af, det skulle være mig.
Det er mig ét fedt.
Med forlov ...
... vil du være venlig at kigge op og til venstre?
Bliv endelig liggende.
Hvordan føles det at dræbe sine egne?
Jeg pensionerer ikke mine egne, for vi flygter ikke.
Det gør kun ældre modeller.
Og I nye modeller er tilfredse med at muge lort ud ...
... fordi I aldrig har set et mirakel.
Affotografer det hele.
Kommissæren, tak.
Indgående krypteret samtale.
Du er såret. Det betaler jeg ikke for.
Jeg limer det.
En af de sidste Nexus 8'ere. Ligner en, der kunne flå knoppen af dig.
Han prøvede.
Han deserterede efter Calantha sammen med andre fra samme deling.
Var der kun ham? - Ja.
Kom hjem og aflæg stamprøve.
Lige et øjeblik.
30 meter og til maksdybde.
Hvad er det?
Jeg sender et gravehold.
Kom hjem inden uvejret.
Betjent KD6-3.7, lad os komme i gang.
Klar? - Javel.
Fremsig din stamlinje.
"Og blodsort tomhed gik i spiral.
Et system af celler sammenkædet i celler -
- sammenkædet i celler sammenkædet i én stamme."
Skrid, huddukke.
Og i grufuld kontrast til mørket rislede et højt, hvidt springvand."
Celler. - Celler.
Har du nogensinde været på en institution? Celler.
Opbevares du i en celle? Celler.
Når du ikke er i tjeneste, opbevares du da i en boks? Celler.
Sammenkædet. - Sammenkædet.
Hvordan føles det at holde sin elskede i hånden? Sammenkædet.
Har du lært at føle finger til finger? Sammenkædet.
Længes du efter at få dit hjerte sammenkædet? Sammenkædet.
Drømmer du om at være sammenkædet?
Hvordan føles det at holde sit barn i sine arme? Sammenkædet.
Mangler du en del af dig selv? Sammenkædet.
I celler sammenkædet. - I celler sammenkædet.
Sig det tre gange: I celler sammenkædet.
I celler sammenkædet. I celler sammenkædet. I celler sammenkædet.
Det var det.
Konsistente K.
Din bonus ligger klar til dig.
Mange tak.
Giv agt. Hold afstand.
Rejs udenjords når som helst. Pakker helt ned til 20 minutter.
Joi gør alt, hvad du beder hende om.
Rejs udenjords når som helst.
Nå, smukke tinsoldat, så kommer du luskende hjem.
Hvem har du da, der venter på dig? Jeg slår dig til plukfisk, dit svin!
SKRID HUDDUKKE
K? Jeg hørte dig slet ikke. Du er tidligt på den.
Skal jeg komme igen senere?
Bare gå ud og vask dig. - Javel.
Hvordan gik mødet?
Som det plejer.
Har du haft en god dag?
Jeg er ved at få pip her.
99,9 % detoksificeret vand.
Jeg havde et uheld på arbejdet. Jeg tror, min trøje er ødelagt.
Den kan jeg sikkert sy for dig. Lad mig se på den.
Jeg trænger til en drink.
Vil du have en drink? - Skænk en til mig.
Det er en ny opskrift. Jeg skal have lidt mere øvelse.
Ikke pylre.
Den skulle have marineret længere. Nu håber jeg ikke, den er tør.
Vidste du, at denne sang blev udgivet i 1966 på Reprise Records?
Den lå nummer et på hitlisterne.
Maden er lige straks klar. Jeg mangler bare det sidste.
Okay, så er der mad. Jeg håber, du kan lide den.
Ikke pylre, sagde jeg.
Og alligevel ...
Voilà! Bon appétit.
Jeg har savnet dig, pusser.
Det ser lækkert ud, skat.
Bare smid fødderne op, og slap af.
Hård dag?
Det var en hård dag.
Vil du læse højt for mig?
Så bliver du i bedre humør. - Du hader den bog.
Jeg gider heller ikke at læse.
Dans med mig. - Skal du ikke pakke din gave ud?
Hvad for en gave?
Den her. - I hvilken anledning?
Vi kan vel sige, at det er vores årsdag.
Er det det?
Nej, men det siger vi, det er.
Okay?
Tillykke med årsdagen.
En emanator.
EMANATOR REGISTRERET
Tak.
Skat, nu kan du færdes, hvor som helst du vil.
Hvor skal vi tage hen først?
Jeg er lykkelig sammen med dig.
Det behøver du ikke at sige.
INDTALT BESKED
Gravearbejdet har afsløret et nyt spor. Kom herned.
Kulstofværdi: 14,6 GPH.
Boksen er en militærkasse udleveret til Sapper Morton -
- og omdannet til gravurne. En kiste fuld af knogler.
Lutter knogler og hår.
Jordprøverne indikerer, at hun har ligget der i 30 år.
Knoglerne er skilt ad, rengjort og stedt omhyggeligt til hvile.
'Hun'?
Dødsårsag, Coco?
Ingen brud eller tegn på vold bortset fra ...
... en fraktur på tarmbenet.
En snæver fødselsvej. Barnet må have siddet fast.
Var hun gravid?
Han dræbte hende altså ikke? - Nej, hun døde i barselssengen.
Hvad er det?
Gå tilbage.
Tættere på.
Tættere endnu.
Hvad er det?
Hak i hoftebenskammen.
Meget fine, som påført med skalpel.
Det ligner et akut kejsersnit.
Jævne indsnit. Ingen tegn på kamp.
Han var sygepasser i hæren. Måske forsøgte han at redde hende.
Det var han vist ikke typen til.
Han ulejligede sig med at begrave hende. En sentimental huddukke.
Undskyld.
Hvor er så barnet?
Scannede I hele området? - Kun jord og orme. Ingen andre lig.
Måske åd han det.
Det kan ikke lade sig gøre.
Hun var replikant.
Og gravid.
Verden er bygget op omkring en mur.
Den holder arterne adskilt.
Afslører man, at muren ikke findes, bliver der krig.
Eller et blodbad.
Så det, du så ...
... fandt aldrig sted.
Javel.
Det er mit job at opretholde orden.
Det er vores gebet. Vi opretholder orden.
Skal jeg skaffe det af vejen?
Tilintetgør det hele. - Også barnet?
Alle spor.
Har du mere på hjerte?
Jeg har aldrig før pensioneret noget, der er blevet født.
Hvad er forskellen?
Er man født, har man en sjæl, forestiller jeg mig.
Nægter du?
Den mulighed har jeg vist ikke.
Sådan skal det lyde.
Du har klaret dig fint uden. - Uden hvad, fru kommissær?
En sjæl.
Og I nye modeller er tilfredse med at muge lort ud ...
... fordi I aldrig har set et mirakel.
WALLACEKONCERNENS HOVEDSÆDE PÅ JORDEN
Jeg skal bare tjekke et gammelt serienummer.
Bekræftende dna?
Jeg har hår.
En ældre sag.
Fra før strømsvigtet.
Den bliver svær.
Vi har ikke meget fra den tid, og det, vi har, er ...
... plumret.
De kan tilpasse dem ned til mindste detalje.
Gøre dem så menneskelige, som De måtte ønske.
Men Deres virksomhed er et borefirma, ikke sandt?
Så bør De ikke spilde penge på vid, hengivenhed eller fremtoning.
Medmindre De ønsker at tilføje nogle fornøjelsesmodeller til bestillingen?
ANMODNING OM BAGGRUNDSINFO INDGIVET
Ville det være muligt at udskyde denne samtale?
Alle kan huske, hvor de var under strømsvigtet. Kan du?
Det var før min tid.
Jeg var derhjemme. Ti dage i mørke.
Alle maskiner gik i stå. Da lyset kom igen, var alting væk.
Billeder, dokumenter, alle data var slettet. Også bankoplysninger.
Det generede mig nu ikke. Det var kun papir, der bestod.
Vi havde jo alt på harddiske. Alt.
Min mor er stadig ked af at have mistet babybillederne.
Synd og skam. Du må have været bedårende.
Temmelig sporadisk. Der er ikke meget på disken.
En af de sidste modeller inden forbudstiden.
Standardeksemplar. Fremstillet af Tyrell.
Og?
Ordinær. - Ordinær?
Der må være noget andet, vi kan finde frem til ham.
Et fortabt serienummer vender hjem.
En 30 år gammel sag er langt om længe lukket.
Tak, hr. betjent.
Jeg kommer på vegne af hr. Wallace. Jeg hedder Luv.
Han har navngivet dig. Du må være noget særligt.
Jeg kommer på vegne af hr. Wallace. Kom med mig.
Fortidens modeller stiller foretagendet i et dårligt lys.
Er det ikke en storslået gave, hr. Wallace har givet verden?
De fjerne kolonier ville ligge øde, hvis han ikke havde købt Tyrell -
- og genoplivet teknologien.
Det siger dog kun lidt om vores betydning.
Jeg ser, De også er kunde hos os.
Er De tilfreds med vores produkt?
Hun er meget realistisk. Tak.
Alt skramlet er herinde.
Det er Deres held, at hr. Wallace er datahamstrer.
Ingen har været hernede i evigheder.
Det beklager jeg.
Alle vores mindekapsler fra den tid blev beskadiget ved strømsvigtet.
Men der kan findes fragmenter.
TYRELLARKIVET
Deres lille dreng viser Dem sin sommerfuglesamling.
Jeg ville gå til lægen med ham.
De har en hveps på armen. - Jeg ville slå den ihjel.
I et ugeblad ser De et nøgenbillede af en pige.
Vil De vide, om jeg er replikant eller lesbisk, hr. Deckard?
Bare svar på spørgsmålene, tak.
Der var tvivl om, hvad hun var, i al fald hos nogen. Det var en prøve.
Vi var vanskelige at udpege dengang.
Var der noget usædvanligt ved fundet af hende, -
- siden det skal efterforskes?
Du ved, hvordan folk har det med gamle serienumre.
Alle sover tryggere, når der er styr på tropperne.
Hun kan lide ham.
Hvem?
Ham betjent Deckard.
Hun er ude på at provokere ham.
Det er forfriskende at blive stillet personlige spørgsmål.
Man føler sig ...
... ønsket.
Nyder De Deres arbejde?
Tak hr. Wallace for din tid.
Du arbejdede sammen med betjent Deckard i gamle dage.
Hvad kan du fortælle mig om ham?
Han arbejdede helst alene.
Det samme gjorde jeg.
Så vi samarbejdede om at blive ved med det.
Det var det hele.
Er der andet, du kan fortælle mig?
Han var af en anden verden.
Hvordan det?
Man så det i hans øjne.
Ved du, hvordan jeg får fat i ham?
Nej.
nyugdíjas.
Pensioneret.
Hvad skete der? - Han fik vel sit ønske opfyldt.
At være alene.
Velkommen tilbage.
Ville De inspicere den nye model inden levering?
En engel bør aldrig træde ind i gudsriget -
- uden en gave.
Kan du i det mindste recitere "Et barn er født os"?
En ny model.
Så lad os da se hende.
Den første tanke.
Vi tyr til frygt ...
... for at beskytte leret.
Det er fascinerende.
Inden vi overhovedet aner, hvad vi er ...
... frygter vi at miste det.
Tillykke med fødselsdagen.
Lad os se nærmere på dig.
Vi skaber engle ...
... i civilisationens tjeneste.
Ja, der fandtes engang onde engle.
Jeg laver gode engle nu.
Det var sådan, jeg førte os til ni nye verdener.
Ni.
Et barn kan tælle til ni på fingrene.
Vi burde besidde stjernerne.
Javel.
Alt fremskridt opnås på rygstykkerne af en kasserbar arbejdsstyrke.
Vi fik kvababbelser over slaver, -
- medmindre de var syntetiske.
Men jeg kan ikke lave et utal af dem.
Den golde mark ...
... øde og tilsaltet.
Lige her.
Tomrummet mellem stjernerne.
Sædet, der skal bane os vejen til himlen.
Jeg kan ikke avle dem. Guderne skal vide, jeg har forsøgt.
Vi har brug for mange flere replikanter.
Millioner, så vi kan blive adskillige milliarder flere.
Så vi kan storme Edens Have og generobre den.
Tyrells sidste finte:
Forplantningsevne. Perfektioneret og siden glemt.
Men der findes et barn.
Find det til mig.
Javel.
Den bedste af alle engle.
Er det ikke dig, Luv?
Manden i den grønne jakke.
Ham, der dræbte Sapper. Find ud af, hvad han ved.
Hejsa.
Davs, A-tyr. Er du alene?
Han er en forpulet Blade Runner. Jeg genkender ham.
Han er farlig. - Der sker ikke noget.
Giver du en smøg?
Du smiler ikke engang.
Hørte du ikke, hvad dine veninder sagde? Ved du ikke, hvad jeg er?
Jo. En fyr, der spiser ris.
Hvad er det?
Et træ.
Jeg har aldrig før set et træ.
Det er pænt.
Det er dødt.
Hvem gemmer på et dødt træ?
Du slår mig da ikke ihjel, vel? - Måske.
Hvad er dit modelnummer? - Se selv efter under mit øje.
Du bryder dig ikke om rigtige piger.
Jeg render ingen steder.
Dem må du ikke tage.
Nej, det kræver selvfølgelig den behørige tilladelse. Jeg har den her.
Her, værsgo.
Coco er død.
Knoglerne er væk.
Det er allerede sluppet ud. Det tog ikke lang tid.
Hvad har du til mig? Du skal ikke svare 'ikke noget'.
Jeg fandt den der.
En sok?
Hvor fandt du den? - Hos Sapper.
Fandt du andet? - Jeg brændte alt andet.
Hvad er så det her? En fødselsdato? Dødsdato?
Det ved jeg ikke endnu.
Er det kun min alarm, der bimler? Det her vælter hele verden, K.
Jeg har kendt mange af jeres slags.
I var alle sammen nyttige, men jeg glemmer af og til, hvad du er.
Vi havde ikke nogen af jer der, hvor jeg voksede op.
Kan du huske noget?
Har du nogen minder fra tiden før korpset?
Jeg har minder, men ...
... de er ikke ægte. Det er bare indpodninger.
Lad mig høre et. Fra dengang du var barn.
Det er bizart at dele barndomsminder, eftersom jeg aldrig har været barn.
Ville det gøre det nemmere, hvis jeg beordrede dig til det?
Jeg har et minde om et stykke legetøj. En træhest.
Med en inskription på undersiden.
Jeg husker, at en flok drenge vil tage den fra mig, så jeg stikker af.
Jeg leder efter et sted at gemme den, og der er kun et mørkt fyr.
Det er meget mørkt, og jeg er meget bange, -
- men hesten er mit eneste eje, så jeg rækker hånden derind.
Drengene finder mig og tæver mig, men jeg fortæller ikke, hvor den er.
Det var det hele.
Lille K kæmper for det, der er hans.
Et godt minde.
Se på mig.
Vi længes alle sammen efter noget ægte.
Hvad mon der sker, hvis jeg tømmer den?
Bør jeg ikke vende tilbage til arbejdet?
Lad mig høre, hvad du finder i dna-basen.
Betjent KD6-3.7.
Anmodning.
Dna-prøver, børn født 10-06-21. Leder efter uregelmæssigheder.
INGEN DATA TIDSANGIVELSE FØR STRØMSVIGT
Er der en satkrystalkopi?
EKSEGETISKE DATA ØDELAGT
Okay, vis mig rådataene.
Af data opstår mennesket.
A og C og T og G.
Jeres eksistensalfabet. Blot fire symboler.
Jeg består kun af to.
1 og 0.
Halvt så mange, men dobbelt så elegant, skat.
Du kan ikke bedre lide din kommissær?
Du lyttede.
Måske.
Du er ikke så glad for hende, at du fortalte hende sandheden.
6, 10 og 21.
Der er ikke noget at fortælle.
Hvor tit har du ikke fortalt mig den historie?
Dit minde.
Datoinskriptionen.
6, 10 og 21.
Et tilfælde?
Et farligt tilfælde.
Jeg har altid vidst, du var noget særligt.
Måske er det her forklaringen.
Et barn født af en kvinde.
Presset ud i verden.
Ønsket.
Elsket.
Hvis det var sandt ...
... ville jeg resten af mit liv blive jaget af en som mig selv.
Man har vel lov at drømme, ikke sandt?
Ikke hvis man er os.
Stop.
Vis 4847 og 2181 ved siden af hinanden.
De er identiske. Oversæt.
En dreng og en pige.
Det er umuligt. - Hvorfor?
To mennesker kan ikke have identisk dna.
Det ene er ikke ægte. Det er en kopi.
De blev begge to registreret på Morrill Cole Børnehjem.
Der står, at pigen døde der. En genetisk afvigelse.
Galatersyndromet.
Og drengen ...
... forsvandt.
Hvor ligger børnehjemmet?
Skal vi tage på udflugt?
DE FORLADER NU STOR-LOS ANGELES
LOS ANGELES AFFALDSDEPONERING DISTRIKT SAN DIEGO
Så er vi her.
Hold godt fast.
K?
Hold jer væk.
Fyr igen. Fyr igen.
Fyr.
60 meter mod øst.
Fyr.
Mod nord.
Fyr.
20 grader mod øst.
Stop. Zoom ind.
Mere.
Kom nu. Rejs dig op.
Pas dit arbejde.
Find barnet.
Hold øje med bilen.
Hver en stump, eller I ryger udenfor, hvor det regner med ild fra himlen!
I er her for at arbejde. Ellers kan jeg ikke bruge jer til noget.
Jeg kan ikke bruge ...
Hej.
Vi samler nikkel til koloniskibene.
Det er det tætteste, nogen af os kommer -
- på det søde udenjordsliv.
Og jeg opfordrer skam til leg. Det holder dem beskæftiget og adrætte.
Men det er arbejdet ...
Det er arbejdet, der former dem til børn, der er værd at have.
Så sig frem.
Hvilken slags kunne du tænke dig?
Jeg har alt for enhver smag.
Jeg skal ikke købe noget. - Jeg driver en ærlig gesjæft her.
Vigtigere folk end dig ...
Vigtigere folk end dig har forsøgt at sætte mig fra bestillingen.
Og de var tilmed mennesker.
Der kom en lille dreng hertil for cirka 30 år siden.
Jeg skal se dine journaler.
Legitime adoptioner, underhåndssalg, alt.
Så gamle journaler har jeg ikke. Det har jeg altså ikke.
Beklager, jeg kan ikke hjælpe dig.
Ikke det? - Niks.
Det tror jeg nu nok, du kan.
Jeg tror, en fyr som dig har en god hukommelse.
Fortæl mig, hvad du kan huske, eller jeg laver hul her og ser efter.
Kommer du?
Hvor er det nu?
Det er væk.
Hele året.
Det er ikke mig, der har gjort det. Det var ikke mig.
Det er det, jeg altid har sagt.
Du er noget særligt.
Født, ikke fremstillet.
Omhyggeligt skjult.
Nu er du en rigtig dreng.
En rigtig dreng skal have et rigtigt navn.
Joe.
Joe? - Du er for vigtig til at hedde K.
Din mor ville have givet dig et navn.
Joe.
- Hold op.
Hvordan kan jeg vide, om et minde er en indpodning?
Hvem fremstiller minderne?
Dr. Ana Stelline?
En gæst.
Er det i orden?
Ja.
Det er bare usædvanligt.
Mig en fornøjelse, betjent KD6-3.7.
Beklager. Svageligt immunsystem.
Et liv i frihed, så længe det leves bag glas.
Er det derfor, du ikke er udenjords? - Ja.
Mine forældre havde passene klar, men jeg blev syg.
Der begyndte et nyt liv for mig.
De anbragte mig -
- i mit bur og fyldte det med alt, hvad der kunne gøre mig glad.
Bortset fra selskab selvfølgelig. Og jeg, som var vant til trængsel.
Hvad kan jeg gøre for dig?
Jeg tror, du kan hjælpe mig med en sag.
Det er det mest spændende, jeg længe er blevet tilbudt at hjælpe med.
Må jeg arbejde, mens du taler?
Naturligvis.
Jeg lover at høre hvert et ord.
De siger, du er den bedste mindeudvikler i verden.
Det er sødt af dem.
Jeg elsker fødselsdagsfester.
Du arbejder for Wallace. - Jeg er en af hans underleverandører.
Han tilbød at opkøbe mig, men jeg værdsætter enhver form for frihed.
Hvorfor er du så dygtig? Hvad er det, der gør dine minder så autentiske?
Alle kunstnere lægger lidt af sig selv i deres værker.
Men jeg blev låst inde i et sterilt lokale som otteårig.
Hvis jeg ville opleve verden, måtte jeg bruge min fantasi.
Jeg blev virkelig god til at fantasere.
Wallace har brug for mine evner for at kunne fremstille stabile produkter.
Det manglede også bare.
Replikanter har et hårdt liv. De gør det, vi helst er fri for.
Jeg kan ikke ændre din fremtid, men jeg kan give dig noget at mindes -
- og glædes ved.
Det er hyggeligt. - Mere end det. Det føles autentisk.
Og autentiske minder afføder ægte menneskelige reaktioner.
Har jeg ikke ret?
Er de alle sammen opdigtede, eller bruger du også ægte minder?
Det er ulovligt at bruge ægte minder.
Hvordan kan du kende forskel?
Kan du afgøre, om noget er sket i virkeligheden?
Alle tror, det handler om detaljegraden.
Men sådan fungerer hukommelsen ikke. Vi husker med vores følelser.
Virkelige minder er noget rod.
Jeg kan vise dig det.
Sid ned.
Tænk på det minde, du vil vise mig.
Uden at anstrenge dig. Bare genkald dig det.
Lad det udspille sig.
Nogen har oplevet det her.
Det har fundet sted.
Jeg ved, det er ægte.
Fanden i helvede!
Betjent KD6-3.7, kommissæren har efterlyst dig.
Du er arresteret. Læg dit våben, og hold hænderne synlige.
Celler. Har du nogensinde været på en institution?
Celler.
Når du ikke er i tjeneste, opbevares du da i en boks? Celler.
Sammenkædet.
Hvordan føles det at holde sin elskede i hånden? Sammenkædet.
Sammenkædet.
I celler sammenkædet. Grufuldt.
Hvordan føles det at være fuld af gru? Grufuldt.
Kan du lide at være adskilt fra andre? Kontrast.
Grufuld kontrast. Mørke.
I celler sammenkædet.
I én stamme.
I grufuld kontrast til mørket -
- rislede et højt, hvidt springvand.
Rislede et højt, hvidt springvand.
Du er ikke i nærheden af stamværdien.
Ud. Luk døren.
Hvad fanden går der af dig? Jeg satte dig på en opgave.
Jeg understregede sagens vigtighed, -
- og så render du og danderer den uden for et opgraderingscenter.
Ifølge scanningen er du ikke dig selv. Er du klar over, hvad det betyder?
Jeg fandt barnet.
Han var sat i arbejde som enhver anden replikant.
Han anede ikke engang selv, hvem han var.
Og? - Det er gjort.
Hvad er gjort? - Det, De bad mig om.
Det er gjort.
Du har afværget en katastrofe.
Flot klaret.
Jeg kan hjælpe dig ud herfra, men du har 48 timer til at komme på ret køl.
Aflever dit våben og dit skilt.
Din næste stamprøve er ude af mine hænder.
Tak, fru kommissær.
Du havde ret.
Du havde ret i det hele.
Jeg troede ikke, du var interesseret, arbejdshest.
Jeg kunne mærke, du kunne lide hende.
Det er okay.
Hun er virkelig.
Jeg vil være virkelig for dig.
Du er virkelig for mig.
Det er en dejlig dame, du har.
Okay, lad os komme i gang.
Sikke du kan. - Stille. Jeg skal synce op.
Joi opfylder dit mindste ønske.
Joi adlyder dit mindste vink.
99,9 % detoksificeret vand.
Den er lavet af et træ.
Jeg er færdig med dig.
Du må godt gå nu.
Stille.
Jeg har været inde i dig.
Der var ikke meget at komme efter.
Kaffe?
De kommer snart for at tage mig.
Jeg tager med dig, men ikke på den her måde.
Hvis de kommer her, får de adgang til alle mine minder.
Du må slette mig fra konsollen.
Min gave.
Læg mig på den.
Det går ikke.
Tænk det igennem.
Bliver den ødelagt, er det forbi.
Så er du væk.
Ja.
Ligesom en rigtig pige.
Gør det.
Joe, gør det. Det er det, jeg ønsker.
Men jeg kan ikke selv gøre det.
Knæk antennen.
Ægte træ. Du er rig, min ven.
Jeg kan skaffe dig en rigtig hest.
Vil du have en rigtig hest? - Jeg skal ikke bruge en rigtig hest.
Jeg kan skaffe en Wallace-hest. - Jeg skal ikke bruge en rigtig hest.
Jeg vil bare vide, hvor den kommer fra.
Den lugter gammelt. Af jord.
Men strukturen er ny.
Bestråling fra en reaktor? - Nej, noget mere flygtigt.
Den er gammel. - Det vidner om en beskidt bombe.
Der er kun ét sted, hvor der var så kraftig radioaktivitet engang.
Der er kun ét sted, der er så bestrålet.
Der bor jo ingen mennesker.
Du spurgte mig, hvor den kom fra.
Nu har jeg fortalt dig det. Hvad vil du så have?
En hest? En ged? Udenjordspapirer?
Alt, hvad hjertet begærer, det kan dr. Badger skaffe.
Indstilling fem.
Fire, 30 grader mod venstre.
Tip op.
Stig til 400 fod.
Strålingsanalyse.
STRÅLINGSNIVEAU NOMINELT
Fremad.
Tip op.
Stop.
Fremad. Indstilling fem.
Syv, fremad.
Seks.
Stop.
Indstilling syv.
Otte.
Ni.
Varmeanalyse.
Liv.
Hvad er det?
Det finder vi lige straks ud af.
Her er for mørkt.
Jeg kan lide ham.
Han er en god dreng.
Hvor er han?
Aner det ikke. Han er suspenderet.
Forhør dig.
Jeg har forhørt mig, -
- hvor gode drenge færdes.
Du er for sent ude.
Den er fortid.
Han har udslettet den.
Alle spor af den.
Bortset fra knoglerne, du stjal.
Men de var åbenbart ikke nok, siden du står her.
Dit fnug.
Det eventyrlige nye har du kun fantasi til at dræbe.
Af frygt for store omvæltninger?
En tidevandsbølge kan ikke standses med en kost.
Men det gjorde jeg.
Hvor er han?!
Du er så sikker i din sag.
Fordi han sagde det. Fordi vi aldrig lyver.
Jeg vil fortælle hr. Wallace, at du forsøgte at skyde mig.
Derfor var jeg nødt til at dræbe dig.
Gør, hvad du må.
Fru kommissær.
Lokaliser betjent KD6-3.7.
"Du skulle vel aldrig have en humpel ost på dig ...
... vel, knægt?"
'Skatteøen'?
Han læser.
Godt.
Det gør jeg også.
Der er ikke så meget andet at tage sig til her længere.
"Mangen en nat har jeg drømt om ost.
Smeltet for det meste."
Hvad laver du her?
Jeg hørte klaveret.
Du skal ikke lyve. Det er uforskammet.
Du er politimand.
Jeg kommer ikke for at arrestere dig.
Hvorfor så?
Jeg har bare nogle spørgsmål. - Hvad for spørgsmål?
Bliv.
Jeg vil ikke gøre dig fortræd, men du gør det ikke nemt.
Dejlig sang.
Vi kan blive ved med det her, eller vi kan tage en drink.
Så hellere en drink.
Imponerende. - Hele byen var imponerende.
Engang.
Man glemte sine sorger ...
... så et show ...
... spillede lidt hasard.
Vandt lidt penge, tabte lidt penge.
De fik penge til at ligne bolsjer.
Kan du lide whisky?
Jeg har flere millioner flasker whisky.
Her.
Du bløder.
Er den ægte?
Aner det ikke. Spørg ham.
Har du et navn?
Betjent KD6-3.7.
Det er ikke et navn. Det er et serienummer.
All right.
Joe.
Hvad vil du mig, Joe?
Stille dig nogle spørgsmål. - Såsom?
Hvad hed hun, moderen til dit barn?
Hvordan var hun?
Bor I her sammen? - Du stiller for mange spørgsmål.
Jeg havde samme job som dig. - Det var enklere dengang.
Hvorfor gør du det kompliceret? - Hvorfor svarer du mig ikke?
Jeg havde ikke troet, der ville være fikumdik med dig. Hvad hed hun?
Rachael.
Hun hed Rachael.
Hvad blev der af barnet?
Hvem anbragte det på børnehjemmet? Var det dig?
På det tidspunkt var jeg over alle bjerge.
Har du aldrig mødt dit eget barn?
Hvorfor ikke?
Fordi det var planen.
Jeg lærte dem at forvanske journaler og dække deres spor.
Hver havde sin rolle. Min var at forsvinde.
Så kom strømsvigtet og slettede alt. Jeg kunne umuligt have fundet barnet.
Havde du lyst til det? - Egentlig ikke.
Hvorfor ikke? - Fordi vi blev jaget.
Jeg ønskede ikke, at vores barn skulle findes -
- og blive splittet ad. Dissekeret.
At elske nogen kan kræve ...
... at man bliver fremmed for dem.
Skål for fremmede.
Hvad har du gjort? Hvem har du taget med?
Ingen. - Aha.
Målfatning opnået.
De ved, du er her.
Jeg kom alene.
Fy.
Stop!
Jeg håber, De er tilfreds med vores produkt.
Jeg elsker ...
Der er en, der gerne vil møde dig.
Du kan stole på os.
Du vil vel bede mig kigge op og til venstre.
Det er Freysa. Hun kæmpede sammen med Sapper på Calantha.
Jeg genkender dig.
Hjalp du ham med at skjule barnet?
Jeg var der.
Jeg så et mirakel blive bragt til verden.
Et yndigt, lille ansigt, der vrælede ad mig.
Rasende som en tordensky.
Var du hos hende?
Rachael?
Hun døde i min favn.
Vi skjulte barnet og svor at bevare hemmeligheden.
Det var derfor, Sapper lod dig dræbe ham.
Jeg vidste, at det barn betød, at vi er mere end bare slaver.
Hvis en af os kan fostre et barn, -
- er vi herrer i vores eget hus.
Mere menneskelige end menneskene.
Der er en revolution på vej, og vi er ved at skabe en hær.
Jeg vil befri vores folk.
Hvis du vil være fri, så slut dig til os.
Deckard, Sapper, du og jeg ...
Vores liv er intet sammenlignet med den storm, der er på vej.
At dø for den rette sag er det mest menneskelige, vi kan gøre.
Du førte Wallace til Deckard.
Du kan ikke tillade Deckard at føre Wallace til mig.
Du må dræbe Deckard.
Deckard tænkte kun på at få sit barn i sikkerhed.
Og det er hun.
Når tiden er moden, vil jeg åbenbare hende for verden, -
- og hun vil blive vores hærfører.
'Hun'? - Naturligvis.
Rachael fik en datter.
Jeg så hende med mine egne øjne.
Jeg klædte hende i blåt, da hun skulle af sted.
Du skjulte en dreng.
Det er kun én brik i puslespillet.
Forestillede du dig, at det var dig?
Det gjorde du.
Vi ønsker alle sammen, det havde været os.
Det er derfor, vi tror.
Nogen har oplevet det her.
Jeg lærte dem at forvanske journaler og dække deres spor.
Jeg så hende med mine egne øjne.
Jeg klædte hende i blåt, da hun skulle af sted.
Alle kunstnere lægger lidt af sig selv i deres værker.
En værre springfyr, den der.
Men uden tanke for, hvad den ville gøre på landjorden.
Selv det største mod i verden kan ikke ændre fakta.
Jeg har ønsket at møde Dem i umindelige tider.
De er et mirakel for mig, hr. Deckard.
Låsen havde jeg.
Nøglen fandt jeg.
Men stifterne passer ikke. Døren forbliver låst.
Jeg skal bruge afkommet for at kunne trænge ind.
Barnet.
Jeg skal bruge barnet.
Så kan jeg lære dem alle at flyve.
"Så kom Gud Rakel i hu.
Han bønhørte hende og åbnede hendes moderliv."
Kan De lide vores ugle?
Er den kunstig?
Ja, selvfølgelig.
Den må være dyr.
Meget. Jeg hedder Rachael.
Deckard.
Er følelsen den samme ...
... nu som dengang ...
... da De mødte hende?
Lige siden har De tænkt tilbage på den dag -
- og beruset Dem i mindet om dens fuldkommenhed.
Hendes blanke læber. Den øjeblikkelige kemi.
Er det aldrig faldet Dem ind, at det var derfor, De fik sagen?
Designet til på stedet at falde pladask for hende ...
... med det ene formål at skabe det perfekte afkom.
Hvis De da er designet.
Kærlighed -
- eller matematisk præcision?
Ja.
Nej.
Jeg ved, hvad der er ægte.
Det var kløgtigt af Dem at undgå alle oplysninger, -
- og det kostede Dem såmænd bare alt.
Men De kan stadig hjælpe mig.
De fik hjælpere til at skjule barnet.
Hvor blev de af?
Jeg ved, De ved noget.
Hjælp mig, -
- og der vil overgå Dem vældigt, vældigt gode ting.
De har ikke børn.
Vel?
Jeg har millioner.
De tror ikke, jeg kan berede Dem andet end smerte.
Men jeg ved, -
- at De elsker smerte.
Smerte minder Dem om, at glæden, De følte, var ægte.
Så skal De få mere glæde.
Vær ikke bange.
En engel ...
... er blevet genskabt.
Til Dem.
Har du savnet mig?
Elsker du mig ikke?
Hun havde grønne øjne.
Udenjords har jeg alt, hvad det kræver at få Dem i tale.
De kender endnu ikke til smerte.
Det kommer De til.
Hej, smukke.
Hård dag?
Du ser ensom ud.
Det kan jeg gøre noget ved.
Du ligner en rask Joe.
ALT HVAD DU KAN LIDE AT HØRE
ALT HVAD DU KAN LIDE AT SE
At dø for den rette sag er det mest menneskelige, vi kan gøre.
Fordi I aldrig har set et mirakel.
De anflyver Los Angeles Lufthavn. Bekræft Deres identitet.
Transportfartøj S-14-4-XD.
Hvor skal vi hen?
Hjem.
Motor 2 ude af drift. Reservemotor aktiveret.
Advarsel.
Kan vi nå frem? - Vi er for lavt nede.
Vend om.
Få os i luften.
Luk lugen op.
Jeg er den bedste af dem alle.
Det udenjordiske venter.
Joe! Joe!
Joe!
Du skulle have ladet mig dø.
Du døde skam.
Du druknede.
Nu kan du opsøge din datter.
De bedste minder er hendes.
Hvorfor?
Hvem er jeg i dine øjne?
Gå ind og mød din datter.
Er du okay?
Lige et øjeblik.
Er det ikke smukt?
www.DanishBits.org
Oversættelse: Henrik Thøgersen Scandinavian Text Service 2017